JEGYZŐKÖNYV

Készült: 2019. január 22-én, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

Mikó Zoltán polgármester

Dobos Lászlóné alpolgármester

Szabó Sándorné képviselő

Igazoltan távol: Megyesi Elemér képviselő

Tóth Péter Benjámin képviselő

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés kiegyenlítő bérrendezési alap támogatásra pályázat benyújtásáról.

Előadó: Mikó Zoltán polgármester

Előterjesztés: írásos

1. Előterjesztés a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosításáról.

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal (a szavazásban 3 fő vett részt) – egyetért a napirendi pontok tárgyalásával.*

1./

Előterjesztés kiegyenlítő bérrendezési alap támogatásra pályázat benyújtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt tegye meg szóbeli kiegészítését.

Dr. Nagy Attila kirendeltségvezető: Hozzászólásában elmondja, hogy illetményalap emeléséről van szó, amelyre pályázni lehet. A támogatást a központi költségvetés biztosítja. Feltétele az adóerő képesség, benyújtási határideje 2019. január 25-e. Közös Önkormányzati Hivatal lévén a székhely önkormányzat jogosult a beadásra.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a kiegyenlítő bérrendezési alap támogatásra pályázat benyújtásáról szóló határozati javaslattal, kézfelnyújtással szavazzon:

*A képviselő-testület a kiegyenlítő bérrendezési alap támogatásra pályázat benyújtásáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

1/2019. (I. 22.) számú határozata

kiegyenlítő bérrendezési alap támogatásra pályázat benyújtásáról

Tiszagyulaháza Község Önkormányzata Képviselő-testülete támogatja, hogy a Magyarország 2019. évi központi költségvetéséről szóló 2018. évi L. törvény (a továbbiakban: Kvtv.) 3. melléklet I.12. pontja szerinti kiegyenlítő bérrendezési alap támogatásra Hajdúnánás Városi Önkormányzat pályázatot nyújtson be. A pályázat feltételeként vállalja, hogy 2019. évre vonatkozóan (2019. január 1-jétől kezdődően) a Kvtv-ben rögzítetthez képest 20%-kal emelt összegben, azaz 46.380 forintban állapítja meg köztisztviselői illetményalapot.

2018. július 1-jén a Hajdúnánási Közös Önkormányzati Hivatalban alkalmazott illetményalap megegyezett a Kvtv. 60. § (1) bekezdésében meghatározottal.

Felkéri a polgármestert, hogy a döntésről tájékoztassa Hajdúnánás város polgármesterét.

Határidő: 2019. január 23. Felelős: Mikó Zoltán polgármester

2./

Előterjesztés a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosításáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt tegye meg szóbeli kiegészítését.

Dr. Nagy Attila kirendeltségvezető: Hozzászólásában elmondja, hogy a módosítást a kormányzati funkciószámok bővítése indokolja, amely a mindennapi működéshez szükséges. Az alapító okirat módosítását a közös hivatalt alapító valamennyi önkormányzat képviselő-testületének el kell fogadnia.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosításáról szóló határozati javaslattal, kézfelnyújtással szavazzon:

*A képviselő-testület a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosításáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

2/2019. (I. 22.) számú határozata

a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosításáról

Tiszagyulaháza Község Önkormányzata Képviselő-testülete a Hajdúnánási Közös Önkormányzati Hivatal (4080 Hajdúnánás, Köztársaság tér 1. szám) alapító okiratának módosító okiratát az előterjesztés 1. számú melléklete, az egységes szerkezetbe foglalt alapító okiratát az előterjesztés 2. számú melléklete szerint elfogadja.

Jelen módosító okiratot a törzskönyvi nyilvántartásba vétel napjától kell alkalmazni.

Felkéri a polgármestert, hogy az alapító okirat módosításából eredő szükséges intézkedéseket tegye meg.

Határidő: 2019. február 10. Felelős: Mikó Zoltán polgármester

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 830 órakor bezárta.

K. m. f.

Mikó Zoltán Dr. Kiss Imre

polgármester jegyző